./data/phi2331/phi023/phi2331.phi023.perseus-lat2.xml
David Magie
praecesserunt etiam altrinsecus centeni albi boves cornuis auro iugatis etdorsualibus sericis discoloribus praefulgentes; agnae candentes ab utraque parte ducentae praecesserunt et decem elephanti, qui tunc erant Romae, mille ducenti gladiatores pompabiliter ornati cum auratis vestibus matronarum, mansuetae ferae diversi generis ducentae ornatu quam maximo affectae, carpenta cum mimis et omni genere histrionum, pugiles flacculis non veritate pugillantes  Cyclopea etiam luserunt omnes apinarii, ita ut miranda quaedam et stupenda monstrarent omnes viae ludis strepituque et plausibus personabant ipse medius cum picta toga et tunica palmata inter patres, ut diximus, omnibus sacerdotibus praetextatisCapitolium petiit, hastae auratae altrinsecus quingenae, vexilla centena praeter ea quae collegiorum erant, dracones et signa templorum omniumquelegionum ibant, ibant praeterea gentes simulatae, utGothi, Sarmatae, Franci, Persae, ita ut non minus quam duceni globis singulis ducerentur